Moliniás

Moliniás ye un lugar aragonés d'o municipio d'a Fueva, en a provincia de Uesca y comarca de Sobrarbe. Actualment se troba despoblau.

 Toponimia 
O toponimo Moliniás presenta una forma arcaica d'evolución d'o sufixo -iello con diftongo -ia-, y tamién una forma arcaica d'o suyo plural ya desapareixida en aragonés.
MOLINĔLLO > Moliniacho.
Moliniacho + -s > Moliniach(o)s > Moliniachs > Moliniás.

Una documentación antiga en latín medieval d'o sieglo XI fa mención de ILLOS MOLINELLOS, Manuel López Dueso: El Molino de Charo, publicau en: Sobrarbe. Revista del Centro de Estudios de Sobrarbe, nº 14. p. 131. o que podría confirmar este orichen.

 Cheografía 
Molinias se troba a 860 metros d'altaria sobre o livel d'a mar en as garras d'o costau sud d'a sierra Ferrera, en a subcomarca sobrarbenca que tradicionalment ha habido nombre «Baixo Penyas», que popularment comprende o sector norte d'a Fueva y bel nuclio ya mas albocaus ta la valle d'a Cinca, que ixo ye, es que se troban engarrotaus en as garras d'a Sierra Ferrera y Penya Montanyesa. Historicament, Molinias fayó parte d'o conchunto de lugars que formoron o municipio d'o Toledo d'a Nata («Toledo de Lanata») dica la suya extinción y fusión en o municipio que saca o nombre d'a valle local: A Fueva. Se troba situau a una distancia de 13 km de Tierrantona, a capital d'o suyo municipio, y de 148 km de Uesca, a capital d'a suya provincia.

O nuclio el forman dos casas y una capilleta. Una d'as casas remanió habitada dica fa pocos anyos, y en l'actualidat encara el ye puntualment pus os suyos propietarios se van trasladar formalment ta un altro nuclio d'a redolada (posiblement se i empadronoron, por ixo consta como «despoblau»), pero encara guardan en Molinias una grancha con bestiar que se troba en explotación. A segunda casa, que quedó deshabitada de fa mas tiempos, s'ha rehabilitau fa poquez anyos y agora s'emplega como vivienda de turismo rural.

Imáchens

Referencias

Vinclos externos



Categoría:Despoblaus d'a provincia de Uesca
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe